#

# Všeobecne záväzné nariadenie obce Smolník č. 53./2021

**o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti obce Smolník**

Obecné zastupiteľstvo obce Smolník podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), sa uznieslo na tomto všeobecne záväznom nariadení obce .... č. .../2021 o určení výšky o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti obce Smolník .

# Čl. 1

**Úvodné ustanovenia**

1. Výšku príspevku zákonného zástupcu dieťaťa alebo žiaka na čiastočnú úhradu nákladov, výšku príspevku na režijné náklady a podmienky úhrady v školskej jedálni, ktorej zriaďovateľom je obec Smolník, určuje všeobecne záväzným nariadením.
2. Príspevok zákonného zástupcu dieťaťa/žiaka na režijné náklady zariadenia školského stravovania je príjmom rozpočtu obce Smolník .

# Čl. 2

**Určenie výšky príspevku na čiastočnú úhradu nákladov v zariadení školského stravovania a určenie výšky príspevku na režijné náklady**

1. Školská jedáleň, ktorej zriaďovateľom je obec Smolník, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva na úhradu režijných nákladov na prevádzku zariadenia školského stravovania.
2. Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
3. Finančné pásma určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín. Sú stanovené Ministerstvom školstva, vedy, výskumu a športu Slovenskej republiky.
4. Príspevok, ktorý uhrádza zákonný zástupca dieťaťa (materskej školy, ďalej len „MŠ“) alebo žiaka (základnej školy ďalej len „ZŠ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a výška príspevku na režijné náklady sú určené za každý stravovací deň nasledovne:

|  |  |  |  |  |  |
| --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo - 1. finančné pásmo** | **Spolu náklady na nákup potravín**  | **Príspevok ZZ na režijné náklady\*** | **Dotácia na podporu dieťaťa k stravovacím návykom** | **Platba ZZ za jeden deň (réžia a doplatok na nákup potravín)** |
| **Desiata** | **Obed** | **Olovrant** |
| **MŠ denná** (stravník- dieťa MŠ) | 0,34 | 0,80 | 0,23 | 1,37 | 0 | 0 | 1,37 |
| **MŠ denná** (stravník- dieťa MŠ, rok pred plnením povinnej školskej dochádzky) | 0,34 | 0,80 | 0,23 | 1,37 | 0 | 1,30 | 0,07 |
|  |
|  |  |  |  |  |  |  |  |
|  |  |  |  |  |  |  |  |
| **ZŠ, ZŠ s MŠ poskytujúca stravu žiakom ZŠ** |
| **ZŠ, ZŠ s MŠ**- stravník – žiak prvého stupňa ZŠ | - | 1,08 | - | 1,08 | 0 | 0 | 1,08 |
| **ZŠ**, **ZŠ s MŠ** - stravník – žiak druhého stupňa ZŠ | - | 1,16 | - | 1,16 | 0 |  | 1,16 |
| **ZŠ a ZŠ s MŠ poskytujúca stravu MŠ -** stravník - dieťa MŠ | 0,34 | 0,80 | 0,23 | 1,37 | 0 | 0 | 1,37 |
| **ZŠ, ZŠ s MŠ poskytujúca stravu MŠ -** stravník dieťa MŠ, rok pred plnením povinnej školskej dochádzky  | 0,34 | 0,80 | 0,23 | 1,37 | 0 | 1,30 | 0,07 |

Pozn.: sumy sú uvedené v eur

**\*Príspevok zákonného zástupcu dieťaťa na režijné náklady určujeme na sumu 1,- euro mesačne na dieťa.**

# Čl. 3

**Podmienky úhrady v školskej jedálni**

1. Náklady na nákup potravín a príspevok na režijné náklady uhrádza zákonný zástupca:
2. dieťaťa materskej školy, ktoré je mladšie, ako posledný ročník pred plnením povinnej školskej dochádzky,
3. dieťaťa materskej školy alebo žiaka základnej školy za odobratú stravu v danom stravovacom dni (prvý deň neprítomnosti dieťaťa na vyučovaní),
4. neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni v danom stravovacom dni.
5. Úhradu na nákup potravín a príspevok na režijné náklady je nutné zrealizovať najneskôr do 25. dňa mesiaca predchádzajúceho mesiaca, v ktorom sa stravovanie poskytuje.
6. Cena jedla pre iných stravníkov zahŕňa náklady na nákup potravín[[1]](#footnote-1) a skutočnú výšku režijných nákladov.
7. Rozdiel medzi dotáciou na stravu a nákladom na nákup potravín školská jedáleň použije účelovo na nákup kuchynského zariadenie pre ŠJ.
8. Hodnota jedla pre iné fyzické osoby zahŕňa výšku finančného príspevku podľa zvoleného finančného pásma[[2]](#footnote-2) a skutočnú výšku režijných nákladov.
9. Obec Smolník, ako zriaďovateľ ŠJ, môže rozhodnúť o zrušení, alebo odpustení príspevku v prípadoch stanovených zákonom.[[3]](#footnote-3) To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.

# Čl. 4

**Zrušovacie ustanovenie**

 Nadobudnutím účinnosti tohto nariadenia stráca účinnosť a platnosť Všeobecne záväzné nariadenie obce Smolník č.50/2019, ktorým sa určuje výška príspevku zákonného zástupcu dieťaťa alebo žiaka na čiastočnú úhradu nákladov, výšku príspevku na režijné náklady a podmienky úhrady v školskej jedálni v zriaďovateľskej pôsobnosti obce Smolník .

# Čl. 10

**Záverečné ustanovenia**

* 1. Toto nariadenia bolo schválené na rokovaní obecného zastupiteľstva obce Smolník dňa 29.09.2021.
	2. Toto nariadenie nadobúda účinnosť dňom 14.10.2021.

........................

 starosta obce

1. § 3 ods. 3 Vyhlášky č. 330/2009 o zariadení školského stravovania [↑](#footnote-ref-1)
2. § 3 ods. 3 Vyhlášky č. 330/2009 o zariadení školského stravovania [↑](#footnote-ref-2)
3. § 140 ods. 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorýchzákonov v znení neskorších predpisov [↑](#footnote-ref-3)